আগামী বুধবার, ২ সেপ্টেম্বর বামেদের ডাকা বনধকে সমর্থন জানালেন প্রদেশ কংগ্রেস সভাপতি অধীর রঞ্জন চৌধুরী। আরও একধাপ এগিয়ে অধীর রঞ্জনের বক্তব্য,"নবান্ন অভিযানে বামেরা যা করেছে ঠিক করেছে"। এদিন টেটের প্রশ্নপত্র উধাওয়ের ঘটনায় শিক্ষামন্ত্রীকে কটাক্ষ করতে ছাড়েননি তিনি। টেট পরীক্ষার প্রশ্নপত্র লোপাটের ঘটনায় রাজ্যের শিক্ষামন্ত্রী পার্থ চট্টোপাধ্যায়ের পদত্যাগের দাবিও জানান বহরমপুরের সাংসদ অধীর রঞ্জন চৌধুরী।   
 ওয়েব ডেস্ক: আগামী বুধবার, ২ সেপ্টেম্বর বামেদের ডাকা বনধকে সমর্থন জানালেন প্রদেশ কংগ্রেস সভাপতি অধীর রঞ্জন চৌধুরী। আরও একধাপ এগিয়ে অধীর রঞ্জনের বক্তব্য,"নবান্ন অভিযানে বামেরা যা করেছে ঠিক করেছে"। এদিন টেটের প্রশ্নপত্র উধাওয়ের ঘটনায় শিক্ষামন্ত্রীকে কটাক্ষ করতে ছাড়েননি তিনি। টেট পরীক্ষার প্রশ্নপত্র লোপাটের ঘটনায় রাজ্যের শিক্ষামন্ত্রী পার্থ চট্টোপাধ্যায়ের পদত্যাগের দাবিও জানান বহরমপুরের সাংসদ অধীর রঞ্জন চৌধুরী।    বনধ কর্মসূচি ঘোষণার পরেই কংগ্রেসের শ্রমিক সংগঠনের সমর্থন আদায় করতে সক্ষম হয়েছিল সিপিআইএম। এরপর সারা ভারত ধর্মঘটকে সমর্থনের কথা জানায় আরএসএসের শ্রমিক সংগঠনও। সিপিআইএম রাজ্য সম্পাদক কংগ্রেসের সমর্থন চেয়ে জানিয়েছিলেন, "কংগ্রেস বনধকে সমর্থন করুক"। সেই প্রস্তাবে সাড়া দিল প্রদেশ কংগ্রেস। তবে, রাস্তায় নেমে বনধ না শুধুমাত্র নৈতিক সমর্থন, এই প্রশ্নের কোনও সদুত্তর দেননি প্রদেশ কংগ্রেস সভাপতি। রাজনৈতিক বিশ্লেষকদের একাংশ মনে করছেন, বামেদের বনধে কংগ্রেসের সমর্থন বাংলায় নতুন রাজনৈতিক সমীকরণেরই ইঙ্গিত।